cyanic-selkie/wikianc huggingface dataset:
Code Lyoko
Sektorit ja niiden alueet
Lyokossa on sektoreita, joissa kaikissa on torneja. Jeremy näkee tornit tutkallaan supertietokoneen kautta käsin. Lyokon sektorit edustavat erilaisia biomeja, niihin kuuluu jäätikkö, metsä, aavikko ja vuoristo. Tiimi löytää myöhemmin Lyokosta myös viidennen sektorin, eli viitossektorin, joka tunnetaan myös nimellä Carthago, Xanan koti. Viitossektorissa on paikka, josta voi etsiä tietoa X.A.N.A:sta käyttöliittymän avulla. Käyttöliittymä on tietynlainen ohjelma, jota Aelita pystyy käyttämään. Viitossektorissa sijaitsee myös alusta, jolla matkustajat siirretään Skidbladniriin, sukellusveneeseen, jolla voi liikkua digimeressä jäämättä vangiksi Lyokoon.
Tehdas
Lyokoon ei pääse ilman skannereita, jotka sijaitsevat vanhassa tehtaassa, tietokoneen viereisessä huoneessa. Reitti tehtaaseen kulkee viemäriverkoston kautta, johon päähenkilöt pääsevät helposti, vaikka kesken koulupäivän.
Sadetanssi
thumb|right|250px|Sadetanssijoita Hararissa itä-Etiopiassa.
Poika Vesanto
Vesannon elämäntyötä esittelevä näyttely oli esillä Tampereen Mediamuseo Rupriikissa 21.2.–29.3.2009. Näyttelyn yhteydessä julkaistiin näyttelyluettelo Poika Vesanto – Käyttökuvan mestari. Näyttely kiersi sen jälkeen eri puolilla Suomea.
Norfolkinaraukaria
Lehdet
Varhaislehdet ovat neulasmaisia ja myöhäislehdet suomumaisia. Nuorten puiden lehdet ovat varhaislehtiä, kun taas vanhemmilla puilla primääristen oksien lehdet ovat myöhäislehtiä ja jälkisilmuista kehittyneiden sekundääristen oksien lehdet ovat varhaislehtien kaltaisia. Muodoltaan puikean tai kolmiomaisen suomumaiset myöhäislehdet ovat yleensä neljästä seitsemään millimetriä pitkiä ja kolmesta neljään millimetriä leveitä. Lehden laidat ovat ehyet ja kärki taakäänteinen. Ilmarakoja on lehden kummallakin pinnalla.
Marie-José Pérec
Vuoden 1994 EM-kisoissa Helsingissä Pérec voitti Euroopan mestaruuden 400 metrillä ja 4 × 400 metrin viestissä.
Augusto B. Leguía
Suuri lama ja Wall Streetin pörssiromahdus 1929 johtivat kuitenkin hänen suosionsa laskuun ja sotilasvallankaappaukseen elokuussa 1930. Leguía päätyi vankilaan, jossa häneltä pyynnöistä huolimatta evättiin sairaanhoito, mikä johti hänen kuolemaansa keuhkokuumeeseen helmikuussa 1932.
Norfolkinaraukaria
Elinympäristö ja ekologia
Luontaisen elinalueensa ulkopuolella laajalti kasvatettua norfolkinaraukariaa on pidetty haitallisena vieraslajina Lord Howen saarella. Saarella villiintynyt puu on muuttanut maaperän kemiaa siten, etteivät monien saaren alkuperäislajien siemenet voi siinä itää.
Saksan historia
Vuosina 1871–1918 olemassa ollutta myös Saksan keisarikunnaksi sanottua Saksan valtakuntaa kutsuttiin joskus saksalais-roomalaisen keisarikunnan perillisenä ”toiseksi valtakunnaksi”. Vastaavasti Adolf Hitler nimitti Saksan (1933–1945) ”kolmanneksi valtakunnaksi”. Toisen maailmansodan jälkeen Saksa oli aluksi jakautuneena brittien, neuvostoliittolaisten, ranskalaisten ja yhdysvaltalaisten miehitysvyöhykkeisiin ja sen jälkeen Saksan liittotasavaltaan, jossa vallitsi markkinatalous, ja sosialistiseen Saksan demokraattiseen tasavaltaan (DDR). Saksat yhdistyivät vuonna 1990.
Esihistoria
Kuparin ja pronssin tuoneet indoeurooppalaiset liikkuivat rattailla ja hevosilla. Indoeurooppalaiset saapuivat sotaisasti Saksaan ehkä jo Itä-Euroopan kuparikaudella 4 500–3 500 eaa. ja loivat muun muassa palloamforakulttuurin. Germaanit erottuivat omana ryhmänään ehkä jo 3 000–2 400 eaa. Myöhäisellä pronssikaudella ja varhaisella rautakaudella kelttien kulttuuri levisi osaan Saksaakin. Germaaninen kieli saattoi kehittyä Pohjois-Saksan ja Etelä-Skandinavian alueella.
Dayton Contemporary Dance Company
Daytonilainen Jeraldyne Blunden perusti DCDC:n vuonna 1968 tuodakseen afroamerikkalaisen modernin tanssin yleisölle. Seurue kasvoi nopeasti ja sai taiteellista mainetta. Blunden rahoitti seurueen toimintaa tanssiopetuksesta saamillaan tuloilla. Ensimmäisten 20 vuoden ajan seurue pysyi kasassa, vaikka sillä ei varsinaisesti ollut kunnollista liikemallia. Se joutui kuitenkin vaikeuksiin 1990-luvulla, kun monet sen tukijoista vetivät rahojaan pois. DCDC alkoi tehdä yhteistyötä konsulttiyrityksen kanssa ja pystyi sen tuella kääntämään taloutensa voitolliseksi. Vuonna 1997 tehdyn suunnitelman ansiosta seurue teki voittoa vuonna 1999.
Ulisse Aldrovandi
Elämänsä aikana hän keräsi mitä eriskummallisimman kokoelman luonnonhistoriaa valottavista objekteista, kaikkiaan noin 7 000 näytettä, joista hän kirjoitti 1595. Hänen herbaarionsa käsitti noin 4 760 kuivattua näytettä 4 117 taulussa ja 16 osassa. Sitä säilytettiin Bolognan yliopistossa. Hän myös palkkasi joukon taiteilijoita kuvittamaan tauluja (Jacopo Ligozzi, Giovanni Neri ja Cornelio Schwindt).
Saksan historia
Valtakunnanreformi (”Reichsreform”)
Valtakunnan oikeusjärjestys oli yhä 1400-luvun alussa hyvin jäsentymätön, vaikka joistain menettelytavoista oli sovittu. Säännöt kuninkaan, kuninkaan valitsijoiden ja muiden ruhtinaiden yhteistyöstä keisarikunnassa riippuivat paljon kunkin kuninkaan luonteesta. Ilman kuninkaan läsnäoloa hovipäivät (, valtakunnan johtavien miesten kokous) merkitys kuihtui, eikä valtiopäiviä lainsäätävänä elimenä vielä ollut olemassa. Ruhtinaat kiistelivät keskenään, ja kiistat kärjistyivät välillä paikallisiksi sodiksi.
Kun Fredrik III tarvitsi ruhtinailta rahaa taisteluun Unkaria vastaan ja valitutti samaan aikaan poikansa (myöhemmin Maksimilian I) kuninkaaksi, ruhtinaat vaativat yhtenä miehenä suurempaa edustusta. Ensimmäistä kertaa vaaliruhtinaiden ja muiden ruhtinaiden kokousta kutsuttiin valtiopäiviksi. Fredrik III kieltäytyi kutsumasta valtiopäiviä koolle, mutta kaksi vuotta Fredrikin kuoleman jälkeen hänen sovittelevampi poikansa kutsui sen koolle Wormsiin 1495. Wormissa kuningas ja ruhtinaat sopivat neljästä päätöksestä, joita yleisesti kutsutaan nimellä valtakunnanreformi, Reichsreform. Valtakunnanreformi sisälsi toimia, joiden tarkoitus oli antaa hajoavalle keisarikunnalle takaisin tiettyä rakennetta, kuten keisarilliset maat ja kamarihovioikeuden, jotka osittain kestivätkin keisarikunnan loppuun asti vuoteen 1806.
Bismarckin aika
Kaksiliitto teki Venäjän sovittelevammaksi, ja vuonna 1887 solmittiin Saksan ja Venäjän välinen liitto, jonka mukaan Venäjä auttaisi Saksaa Ranskan hyökätessä ja Saksa Venäjää Itävallan hyökätessä. Vuonna 1882 Italia liittyi kaksiliittoon, josta täten tuli kolmiliitto. Italia pyrki puolustamaan etujaan Pohjois-Afrikassa Ranskan siirtomaapolitiikkaa vastaan.
Keisari Vilhelm II:n aika
Vuodesta 1898 Saksa laajensi siirtomaitaan Itä-Afrikassa, mikä johti kiistoihin Yhdistyneen kuningaskunnan, Venäjän, Japanin ja Yhdysvaltain kanssa. Saksalaisten pankkien ja teollisuuden rahoittama Bagdadin rautatie, jonka tarkoituksena oli yhdistää Pohjanmeri ja Persianlahti Bosporinsalmen kautta, oli myös Yhdistyneen kuningaskunnan ja Venäjän geopoliittisten etujen vastainen.
Kolmas valtakunta
Monet SA-johtajat olivat kuitenkin pettyneitä. SA:n johtaja Ernst Röhm pyrki yhdistämään Saksan armeijan ja SA:n omaan komentoonsa. Hitler piti tätä uhkana. Ns. pitkien puukkojen yönä 30. kesäkuuta 1934 Hitler määräsi oman henkivartiokaartinsa SS:n pidättämään Röhmin ja tämän lähimmät tukijat ja teloittamaan heidät ilman oikeudenkäyntiä. Hallinto oli erityisen vihamielinen juutalaisille. Syyskuussa 1935 säädettiin niin sanotut Nürnbergin lait, joiden mukaan juutalaiset muun muassa menettivät kansalaisuutensa ja oikeutensa avioliittoon saksalaisten kanssa.
Sotamarsalkka
Italian kuningaskunta
Italian marsalkan arvon perusti Mussolini alun perin kunnianosoituksena ensimmäisessä maailmansodassa palvelleille kenraaleille Luigi Cadornalle ja Armando Diazille. Tästä huolimatta ennen toista maailmansotaa ja sen aikana marsalkan arvoon ylennettiin useampikin upseeri. Se oli Italian kuningaskunnan armeijan korkein sotilasarvo, poikkeuksena kuitenkin vuonna 1938 Mussolinin luoma sotilasarvo Imperiumin ensimmäinen marsalkka, johon ylennettiin ainoastaan Mussolini itse sekä Italian silloinen kuningas Vittorio Emmanuele III.
Annan nuoruusvuodet
Alkuteos Anne of Green Gables ilmestyi 1908 sen jälkeen, kun kirjailija oli saanut hylkäävän vastauksen jo neljältä kustantajalta. Kirjailija oli jo vähällä luopua yrityksestä ja pilkkoa tarinan seitsenosaiseksi jatkokertomukseksi, jonka voisi lähettää johonkin lehteen. Hän kuitenkin päätyi muokkaamaan tekstiään ja kokeilemaan viidettä kustantajaa, ja bostonilainen L. C. Page & Co hyväksyikin viimein käsikirjoituksen ja ehdotti samalla myös jatko-osan kirjoittamista.
Juoni
Kasvattivanhemmat olivat hämmästyneitä, mutta myöhemmin selvisi, että Englannista ei ollut löytynyt sopivanikäisiä orpopoikia ja viranomaiset toivoivat, etteivät sisarukset joutuisi eroon toisistaan, joten heidät oli lähtetetty toistensa naapureissa asuville perheille. Lapset saivat jäädä näiden uusien kasvattivanhempiensa luokse. Tämä 3-vuotias Ellen ja hänen tarinansa on ollut esikuvana Annan tarinalle. Ellenin kasvattiäiti Rachel puolestaan on toiminut teoksessa esiintyvän naapurinrouva Rachel Lynden esikuvana. Kun ensimmäinen Anna-kirja ilmestyi, jotkut sanoivat myös kansikuvan muistuttavan Elleniä. Montgomery itse pitää tätä yhdennäköisyyttä outona sattumana ja on sen sijaan paljastanut, että piti Annan ulkonäön esikuvana kirjoitushuoneensa seinälle kiinnittämäänsä kuvaa, joka on valokuva amerikkalaisesta mallina, vaudeville näyttelijättärenä ja filmitähtenä toimineesta Evelyn Nesbitistä. Montgomery ei kuitenkaan ollut itse tietoinen kuvan tytön julkisuudesta ja siitä, kuka tämä oli.
Vaalipiiri
Vaalipiirit on yleensä muodostettu maantieteellisin perustein. Esimerkiksi Suomessa eduskuntavaalien vaalipiirit perustuvat maakuntiin ja kunnallisvaaleissa jokainen kunta muodostaa oman vaalipiirinsä. Europarlamenttivaaleissa ja presidentinvaaleissa koko maa muodostaa yhden vaalipiirin. Suomesta poiketen Ruotsin kunnallisvaaleissa suuret kunnat on jaettu kahteen tai useampaan vaalipiiriin, pienemmät kunnat muodostavat yhden vaalipiirin. Ammattiyhdistysvaaleissa on käytössä myös ammattialaan perustuvia vaalipiirejä. Etelä-Afrikan tasavallassa rotuerottelun aikana oli myös rotuun perustuvia vaalipiirejä.
Ibogaiini
Ibogaiini on tryptamiini, jota on käytetty sekä päihteenä että päihteistä vieroitukseen.
Ticker
Juoni
Hullu pommimies alkaa räjäytellä paikkoja, ellei hänen tyttöystävänsä pääse vapaaksi, ja näin saadaan mukaan myös paikallisen pommiryhmän pomo Frank Glass.
Serratia marcescens
Serratia marcescens on gramnegatiivinen bakteeri, joka kuuluu Enterobacteriaceae heimoon. Bakteerit ovat 1–5 μm kokoisia sauvabakteereja, jotka eivät tuota itiöitä. S. marcescens on fakultatiivisesti anaerobinen ja viihtyy erilaisissa elinympäristöissä, kuten vedessä, mullassa, ilmassa ja eläimissä. Se on ihmisille patogeeninen bakteeri, joka aiheuttaa muun muassa virtsatieinfektioita ja on yleinen sairaalainfektoioiden aiheuttaja. Suomessa S. marcescens aiheuttaa noin 1 % sairaalainfektioista.
Atefeh Sahaaleh
Varhainen elämä
Atefehin äiti kuoli auto-onnettomuudessa, kun hän oli viisi. Pian sen jälkeen hänen nuoremman veljensä sanotaan hukkuneen jokeen. Hänen isänsä tuli huumeriippuvaiseksi, ja hänen oli pakko huolehtia Atefehin isovanhemmista. Huolimatta huomio tarpeistaan he ovat ilmoittaneet jättäneensä hänet täysin huomiotta. Hän kasvoi Nekan kaupungissa Iranissa ja häntä pidettiin "vilkkaana ja älykkäänä tyttönä".
Peronismi
Peronismi (, myös Justicialismo) on argentiinalainen poliittinen liike ja aatesuunta, joka perustuu Argentiinan entisen presidentin kenraali Juan Perónin opetuksiin, ajatuksiin ja tavoiteohjelmiin. Hallitsevana ja vallitsevana suuntauksena peronismi on ollut vuosina 1946–1955, 1973–1976, 1989–1999 ja jälleen vuodesta 2001 lähtien. Peronismia Argentiinassa edustaa ja toteuttaa itse Perónin perustama Partido Justicialista -puolue (PJ), joka Suomessa tunnetaan yleensä vain "Peronistipuolueena". Lisäksi Argentiinassa on useita muita poliittisia puolueita, jotka kuvailevat itseään peronistisiksi. Perónin kuoleman jälkeen presidentit Héctor Cámpora, Isabel Perón, Carlos Saúl Menem, Adolfo Rodríguez Saá, Eduardo Duhalde, Néstor Kirchner, Cristina Kirchner ja nykyinen istuva presidentti Alberto Fernández ovat kannattaneet peronismia.
Klebsiella
Klebsiellan aiheuttamia sairauksia
K. pneumoniae, K. oxytoca ja K. planticola -lajit voivat aiheuttaa virtsatie- ja haavainfektioita. K. granulomatis aiheuttaa sukupuolitautia nimeltä granuloma inguinale. K. pneumoniaen aiheuttama keuhkokuume voi olla rajuoireinen ja johtaa nopeasti kuolemaan. Infektio voi myös kohdistua ylempiin hengitysteihin, jolloin saattaa syntyä krooninen, granulomatoottinen tulehdus, joka saattaa tuhota luukudosta ja tukkia hengitystiet.
Yngve Pacius
Yngve Evert Pacius (14. kesäkuuta 1886 Raahe – 28. elokuuta 1962 Helsinki) oli suomalainen liikemies ja kilpapurjehtija. Hän purjehti 1920-luvulla menestyksekkäästi 30m2 saaristoristeilijällä Svanevit sekä Suomen että Ruotsin vesillä. Vuonna 1928 hän voitti Sandhamnin regatan 8mR Sphinxin ruorissa. Vuoden 1936 kesäolympialaisissa hän purjehti Kielissä seitsemänneksi Curt Mattsonin Kutosella Lyn. Vuonna 1939 hän ohjasi Antti Wihurin Wire-Kutosta Kultapokaali-purjehduksissa Helsingissä ja tuli toiseksi. Pacius toimi monta vuotta purjehdustoimittajana Helsingin sanomalehdissä. Hän kirjoitti kirjan Purjehdusmuistelmia vuonna 1945 (Ruots. Segling och seglare).
Puolesta, ei vastaan
Puolesta, ei vastaan jäi vaille suurempaa huomiota. Samoihin aikoihin Discophonin tuotantomäärä putosi ruotsalaisen Sonet-yhtiön kanssa solmitun yhteistyösopimuksen myötä lähes olemattomiin, eikä Kuoppamäki vaivautunut kysymään mahdollista kiinnostusta yhteistyön jatkumiselle. Vasta myöhemmin hän sai kuulla, että kaupallisesti epäonnistuneesta levystä huolimatta halua yhteistyölle olisi ollut.
Ө
Ääntäminen
Ө ääntyy tavallisesti vokaalina /œ/, kazakissa myös /wʉ/. Jakuutissa sen äännearvo on /ø/, kazakissa /ø/,.
Radium
Radium on maa-alkalimetalleihin kuuluva alkuaine, jonka kemiallinen merkki on Ra, järjestysluku 88 ja CAS-numero 7440-14-4. Se on radioaktiivinen, hopeanvalkoinen, pehmeä metalli, jonka elektronegatiivisuus on 0,9 ja ensimmäinen ionisoitumisenergia 510 kJ/mol. Sen löysivät Pierre ja Marie Curie vuonna 1898 Joachimsthalin (nyk. Jáchymovin) pikivälkkeestä. Kymmenestä tonnista piki­välkettä saatiin kuitenkin vain milli­gramma radiumia. thumb|Radiumia|alt=
Käyttö
Kun radium löydettiin, sitä markkinoitiin lähes ihmelääkkeenä. Varsinkin 1920-luvulla radioaktiivisuutta pidettiin keholle hyödyllisenä, vaikka sen vaarallisuuskin jo tunnettiin. Radiumia myytiin mitä erilaisimpina valmisteina, joiden pitoisuus oli niin suuri, että pitkäaikainen käyttö oli usein hengenvaarallista. Radium­neuloja istutettiin myös syöpä­kasvaimiin, jolloin niistä lähtenyt säteily tuhosi syöpä­solut.
Hughan Gray
Maajoukkueura
Gray debytoi Jamaikan jalkapallomaajoukkueessa maaliskuussa 2014 ystävyysottelussa Barbadosia vastaan. Hän kuului joukkueeseen kesän 2015 Copa Américassa pääsemättä kertaakaan kentälle.
Muskettikoirien paluu
Suomenkieliset ääninäyttelijät (Yleisradion jälkiäänitys)
Luettelossa on vain osa roolihahmoista.
Kolme muskettikoiraa – Yksi kaikkien ja kaikki yhden puolesta
Sarjan jaksoista on koostettu myös noin 75 minuuttia pitkä televisioelokuva. Suomenkielisestä jälkiäänityksestä vastasi Oy PVP Voice Ab.
M/S Statengracht
M/S Statengracht on alankomaalaisen C.V. Scheepvaartonderneming Klippergracht & C.V. Scheepvaartonderneming Koningsgrachtin omistukseen rekisteröity monikäyttöinen rahtilaiva. Nykyisin aluksella operoi alankomaalainen Spliethoff -varustamokonserni. Laiva on rakennettu vuonna 2004 Stocznia Szczecińska Nowa -nimisellä telakalla, Szczecinissä, Puolassa. Kuollutta painoa Statengrachtilla on 21 449 tonnia ja jääluokitus on 1A eli alus pystyy useimmissa jääolosuhteissa kulkemaan yksin. Alus on rekisteröity Alankomaiden lipun alle ja sen kotisatama on Amsterdam.
Jyrki Katainen
Ilmasto- ja energiapolitiikka
Kataisen mielestä EU:ssa tulee sopia tiukoista ilmastotavoitteista ja olla kyseisen asian edelläkävijöitä. Hän pitää Euroopan unionia tärkeänä ja näkee Suomen eurooppalaisena kansakuntana muiden joukossa osana suurempaa, yhteistä eurooppalaista arvoyhteisöä.
Huhtikuussa 2010 Katainen sanoi, että Suomi tuottaa sähköä tuulivoimalla noin 2 % vuonna 2020, mikä maksaa 100 euroa per kotitalous vuodessa. Kataisen mukaan Suomen sähkönkulutus kasvaa.
Kiisteltyjä lausuntoja
1. huhtikuuta 2008 Katainen sai paljon julkisuutta ilmoitettuaan liikuttuneena erottaneensa ministerikollegansa Ilkka Kanervan ulkoministerin tehtävästä. Emeritusprofessori Pertti Suhosen mukaan se ei perustuslain mukaan kuulu hänen tehtäviinsä, ja politiikan tutkijoiden piiristä on tullut huolta, että menettely ja siihen liittyvä uutisointi voi hämmentää kansalaisten poliittista yleissivistystä. Käytännössä puolueiden puheenjohtajilla on kuitenkin vahva oikeus vaikuttaa ministerivalintoihin varsinkin erityistilanteissa.
Tomi Parkkonen
Parkkonen on soittanut muassa seuraavilla LP-levyillä: Pekka Pohjola: Harakka Bialoipokku (1974), M. A. Numminen: Bitsy ja muita taidenautintoja (1979), Koomikon kahdet kasvot (1983) ja M. A. Numminen sings Wittgenstein (1993). Samoin hän on soittanut mm. Hurriganesin singlellä: Shorai shorai / In my mind (1979).
Tanskansalmen taistelu
Taistelu
HMS Hood aloitti taistelun ampumalla kohti Prinz Eugenia, jota mahdollisesti erehtyi luulemaan Bismarckiksi, ja Bismarck vastasi tuleen. Alusten välillä käytiin vain kolmen minuutin mittainen taistelu, jonka voittajaksi Bismarck selvisi. Sen ampuma kranaatti osui suoraan läpi Hoodin ohuen kannen ajopanosvarastoon ja räjähdyksen voimasta katkennut laiva upposi parissa minuutissa.
MilFight
Yleistä
Kaikessa korostetaan kaatojen, heittojen, lyöntien ja potkujen hallintaa loukkaantumisten välttämiseksi. Suojauksena kamppailuharjoituksessa käytetään hammas- ja alasuojaa, nyrkkeilyhansikkaita ja säärisuojia. Lisäksi voi tarvittaessa käyttää kypärää.
Disney’s Aladdin (Virgin Games)
Peli on Mega Driven kolmanneksi myydyin peli neljällä miljoonalla kopiollaan.
thumb|left|256px|Kuvakaappaus pelin NES-version ensimmäisestä tasosta.
Katariina Aleksandrialainen
Itse nimi Katariina eli Aikatherine merkitsi varhaisille kristityille kreikaksi puhdasta, syytöntä tai synnitöntä ja siksi Katariinaa pidetään erityisesti neitsyiden ja nuorten naisten suojelijana.
Campobasson maakunta
Campobasson maakunnan pinta-ala on 2 925 km2 ja väliluku on noin 225 000. Maakuntaan kuuluu 84 kuntaa, ja sen pääkaupunki on Campobasso.
Katariina Aleksandrialainen
Pyhän Katariina Aleksandrialaisen legenda
Ehkä tunnetuin osa legendasta on Katariinan kuolema. Hänet tuomittiin kuolemaan teilauspyörässä, mutta teilipyörä tuhoutui hänen koskettaessaan sitä. Tämän vuoksi teilipyörä tunnetaan myös katariinanpyöränä. Tämän jälkeen Katariina mestattiin.
Ahvenanmaan maakuntavaalit 2015
Tulos
Ahvenanmaan maakuntavaalien 2015 tulos !colspan="8"|250px ! colspan="3" rowspan="2" style="text-align:left;"| Puolueet ! colspan="3"| Äänet ! colspan="2"| Paikat ! width="75"| Ääniä ! width="30"|% ! width="35"|+/– ! width="30"| Paikat ! width="30"|+/– Lähde: JCI Mariehamn SV undefined
Kristuksen kirkko (Nasaret)
Kirkon valmistuessa vuonna 1871, se oli toinen anglikaanikirkko, joka oli rakennettu Pyhälle maalle. Ensimmäinen sijaitsi Jerusalemissa.
Jonathan Woodgate
Maajoukkue
Englannin maajoukkuetta Woodgate on edustanut vuodesta 1999 ja pelannut kahdeksassa maaottelussa.
Narragansettit
Uuden-Englannin konfederaatio
pienoiskuva|Englantilainen pappi [[Roger Williams narragansettien parissa. Kirjankuvitusta 1800-luvulta.]] 1660-luvun alussa narragansettien lukumäärä oli viitisentuhatta. Rhode Islandin siirtolaisia oli vähemmän, arviolta 3 000 henkeä. Heidän keskinäiset välinsä pysyivät hyvinä koko vuosikymmenen. Vuonna 1643 perustettu Uuden-Englannin konfederaatio, johon kuluivat Connecticut, Massachusetts, New Haven ja Plymouth, käsitti kymmenkertaisen määrän asukkaita Narragansetteihin verrattuna. Tämä siirtokuntien yhdistys oli tehty niin ranskalaisia, hollantilaisia kuin intiaanejakin vastaan ja rauhoitti myös narragansetteja. Lisäksi Rhode Islandin toisessa perustuslaissa oli pykälä, jossa kiellettiin ahdistelemasta alueen intiaaniväestöä ilman siirtokunnan kuvernöörin antamaa lupaa.
Narragansettit kuningas Philipin sodassa
Uuden-Englannin konfederaatti pääsi suorittamaan ainoan historiallisen yhteisesiintymisensä palkatessaan avukseen majuri Talcottin johtamat tuhat siirtolaista ja 150 mohegaania. Tämä sotajoukko onnistui tuhoamaan suuren narragansettien kylän Rhode Islandin Kingstonissa joulukuussa 1675. Arviolta 600 narragansettia menehtyi taisteluissa osan palaessa kylänsä mukana. Jotkut asukkaista, heidän joukossaan päällikkö Canonchet, pääsivät pakenemaan kylää ympäröivälle jäiselle suoalueelle. Kesään mennessä monet pakolaisista olivat saaneet surmansa, heidän joukossaan myös naispäällikkönä kuuluisuutta saanut Matantuck (tunnettu myös muilla nimillä kuten Quiapen ja Magnus). Saman vuonna Canonchet joutui mohegaanien sieppaamaksi ja vähää myöhemmin brittien teloitusryhmän eteen. Canonchetin menetyksen jälkeen kuningas Philipin joukkojen rintama alkoi rakoilla ja sotaonni kääntyä englantilaisten eduksi. Menetykset olivat raskaita kummallakin puolella. Elokuussa 1676 alkoivat intiaanien omat riidat kyseenalaistaa sodan jatkamista. Muuan alipäälliköistä pyysi Philipiä antautumaan valkoisille. Vihan ja taistelumenetyksien sokaisema Philip ei kuunnellut ehdotuksia, vaan surmasi pyytäjän. Tämän verityön seurauksena muuan intiaani kavalsi briteille Philipin olinpaikan. 12. elokuuta 1676 Wampanoagien päällikkö ammuttiin hengiltä.
1600-luvun lopusta nykyaikaan
Nykyään narragansetien kieli on hävinnyt. He polveutuvat pääosin ryhmästä, joka liittyi nianticeihin. Suurin osa heimosta asuu edelleen Rhode Islandissa, joidenkin pienten ryhmien sijoittuessa Long Islandille tai Connecticutiin. Vuonna 1978 Rhode Islandin osavaltio palautti heimolle kaksi pientä maapalaa Charlestownin kaupungin alueelta. Alueet oli riistetty pakkokeinoin sata vuotta aiemmin. Vuonna 1983 narragansettin saivat liittovaltion tunnustuksen. Narragansettien maan käsittää kaikkiaan runsaat kymmenen neliökilometriä ja heidän lukumääränsä on tasaisessa nousussa lähennellen kolmeatuhatta. Nykyään narragansettit viettävät kahta vuosittaista juhlaa. Elokuussa he viettävät vihreän maissin kiitospäivää ja lokakuussa elonkorjuufestivaaleja. Elinkeinoista metsänhoito on tärkeä, mutta myös turismi on huomattava tulolähde. Narragansetteilla on oma peli-ja huvittelukeskus ja kaapelitelevisioasema.
Kulttuuri
Narragansettit olivat murteellisesti lähellä pequoteja, mohegaaneja ja montaukeja ja jakaantuivat kahteen haaraan, joista itähaaraa kutsuttiin nimellä itäiset nianticit. Varsinaiset narragansettit asuivat heistä pohjoiseen ja he muodostivat suuren ja vahvan tukipilarin, johon nianticit turvautuivat. Kansaa hallitsi kahdeksan johtajaa, joista Miontonomo, Canonicus ja nianticien Ninigret olivat tunnetuimmat päälliköt. Paalutetut kylät sijaitsivat etupäässä Narragansett-lahden saarilla. Talot olivat rakenteeltaan pitkiä ja melko kookkaita. Vaikka narragansettit liikkuivat kanooteillaan paljon vesistöjä pitkin, muodosti riistanmetsästys kuitenkin tärkeän osan heidän elinkeinostaan kalastuksen ohella. Suuret maissi- ja papupellot kuuluivat myös olennaisena osana narragansettien ravinnonlähteisiin. Paikallisesta vuolukivestä tehtiin monenmoisia esineitä, joita kaupattiin ympäristön asukkaille ja vieraille.
Inarin kirkonkylä
Historia
Satojen vuosien aikana kylästä kehittyi vilkas kauppa- ja markkinapaikka. Kun Inarin kunta perustettiin vuonna 1876, kylästä tuli itseoikeutetusti kunnan keskus.
Tapahtumat
Inarin kirkonkylällä järjestetään vuosittain tammikuussa alkuperäiskansojen elokuvajuhlat Skábmagovat (suomeksi Kaamoksen Kuvia) ja elokuussa alkuperäiskansojen musiikkitapahtuma Ijahis Idja (suomeksi Yötön Yö).
Kourallinen kääpiöitä
Kourallinen kääpiöitä on Kumikamelin vuonna 1992 julkaistu neljäs albumi. Se jatkoi edelliseltä albumilta alkanutta punkimpaa linjaa. Arda Recordsin piti julkaista albumi edellisen tapaan myös Ruotsissa, mutta sitä ei tapahtunut. Albumin CD-painokselle lisättiin bonusraidoiksi Marsin sankarit -albumi kappaleita Kersantti Petteri, Tralaa, Jihuu, Anaerobinen vatkain, Ontto kaiku ja Hampaaton paimen lukuun ottamatta sekä piiloraita Loppu ja Voima-singlen B-puolena ollut cover Korroosion kappaleesta Hei hei hei.
Lower Manhattan Development Corporation
Helmikuussa 2003 LMDC valitsi uuden World Trade Centerin suunnittelukilpailun voittajaksi Daniel Libeskindin.
Yrjö Hakkila
Nuoruusvuodet
Hän pääsi auskultantiksi Turun hovioikeuteen ja toimi virkaa tekevänä nimismiehenä Jyväskylän ja Vesilahden piireissä, kunnes hänet nimitettiin Tyrvään piirin nimismieheksi vuonna 1912. Hän toimi Naantalin virkaa tekevänä pormestarina vuonna 1913 ja Tampereen poliisilaitoksen rikosasiain komissaarina vuonna 1914 ennen sotilasuralle hakeutumistaan.
Jääkäriaika
thumb|300px|Jääkäripataljoona 27:n 1. komppania Hän liittyi yhtenä näiden miesten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 26. kesäkuuta 1915. Hänet sijoitettiin joukon 1. komppaniaan. Myöhemmin hänet sijoitettiin Kuninkaallisen, Preussin Jääkäripataljoona 27:n 1. komppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.
Cake
thumb|John McCrea Cake on vuonna 1991 perustettu kalifornialainen indierockyhtye. Yhtyeen keulahahmo on John McCrea, joka on kerännyt huomiota lakonisilla sanoituksillaan ja äänenpainoillaan, vaatimattomalla tyylillään ja ekoteoillaan.
Clara Hughes
Hughes syntyi Winnipegissä, Manitobassa, ja aloitti uransa luistelijana; vuonna 1990 hän siirtyi kuitenkin kilpapyöräilyyn. Hän osallistui kesäolympialaisiin vuosina 1996, 2000 ja 2012, ja saavutti ensin mainituissa pronssia sekä maantieajossa että maantieaika-ajossa. Hän oli aika-ajossa kuudes 2000 ja viides 2012. MM-kilpailuissa hän sai hopeaa aika-ajossa Duitamassa 1995. Pan-Amerikan kisoissa ja Kansainyhteisön kisoissa hän on saanut mitaleja myös ratapyöräilyssä.
Hughes on yhtä lailla menestynyt luistelija. Hän voitti vuoden 2002 talviolympialaisissa Salt Lake Cityssä pronssia 5 000 metrillä ja vuonna 2006 Torinossa kultaa 5 000 metrillä ja hopeaa joukkuetakaa-ajossa. Vancouverissa 2010 Hughes oli 5 000 metrillä pronssilla. Matkakohtaisissa MM-kilpailuissa hän on saavuttanut 5 000 metrillä kultaa 2004, hopeaa 2003, 2008 ja 2009 sekä pronssia 2005 ja joukkuetakaa-ajossa hopeaa 2005. Yleisluistelun MM-kilpailuissa hän on ollut parhaimmillaan kuudes 2003. Maailmancupissa hän sijoittui 3 000 ja 5 000 metrin yhteisessä cupissa kolmanneksi kaudella 2002–2003.
Sandusky
Sandusky on suosittu kalastusjoki. Valkosilmäkuha nousee siihen keväällä ja sen jälkeen seuraavat Morone-suvun kalat ja pikkubassit.
Kalle Kaihari
Perhe ja nuoruus
Kalle Kaiharin vanhemmat olivat sahatyömies Kaarle Flinck ja puuhiomontyöntekijä Hanna Aalto. Hän syntyi ennen vanhempiensa avioitumista.
Sisällissota
thumb|left|upright=0.5|Kalle Kaihari punakaartilaisena vuonna 1918.
Työ- ja liikemiesura
Kaihari tutustui 1920-luvulla paitatehtailija Emil Eloon ja solmiotehtailija Karl A. Ebbiin. Näiden ehdotuksesta hän päätti perustaa 1926 Tampereelle paitoja ja solmioita myyvän liikkeen. Kun hän meni pyytämään liikkeen perustamista varten pankista lainaa, pankinjohtajan vastaus oli tyly: punakaartilaisille ja kommunisteille lainaa ei anneta. Kaihari joutuikin käyttämään omia säästöjään, ja myytävät paidat ja solmiot hän sai luotolla Elolta ja Ebbiltä. Kuninkaankadulla sijainnut liike myi aluksi myös gramofonilevyjä. Vuonna 1929 Kaihari perusti yhdessä Vilho Niemen kanssa äänilevyjä ja soittimia myyneen Gramofoniliike K. Flink & Kumppanit. 1930-luvun alun lamavuodet pakottivat Kaiharin myymään tämän liikkeen vuonna 1934, mutta sen sijaan paitojen ja solmioiden myynti sujui lamavuosinakin hyvin. Vuonna 1932 Kaihari sai ostettua edullisesti konkurssiin menneen tamperelaisen paitatehtaan varaston, ja samoihin aikoihin hän perusti toisen myymälän Tammelan kaupunginosaan. Tämän jälkeen hän alkoi nousta yhä merkittävämpää asemaan yhteiskunnassa. Kaihari luopui liikkeistään 54 vuotta myöhemmin, vuonna 1980.
Oma urheilu-ura
Vuonna 1931 Visan kansallisissa Kaihari luisteli 49,0, 1 000 m 2.35,7, 5 000 m 9.26,5 ja 10 000 m 19.30,6.
Mikko Ketola
Mikko Juhana Ketola (s. 26. heinäkuuta 1963 Virrat) on kirkkohistoria n yliopistonlehtori ja yleisen kirkkohistorian dosentti Helsingin yliopiston teologisessa tiedekunnassa.
Creativity Movement
Järjestön perusti Ben Klassen vuonna 1973. Myöhemmin organisaation johdossa toimi Matthew F. Hale. Hale kehitti organisaation nimeen etuliitteen "World" kuvaamaan globaalia missiota tavoitteena maailma ilman juutalaisia ja ei-valkoisia.
RAHOWA
RAHOWA on lyhenne sanoista "RAcial HOly WAr", joka tarkoittaa rotujen välistä pyhää sotaa. Se on aate- ja toimintasuuntaus, jonka mukaan valkoihoisten tulisi yhdistyä ja ryhtyä vastustamaan juutalaisia ja ei-valkoihoisia. Käsitteen lanseerasi Ben Klassen.
Cradle of Filthin diskografia
Videot
Sisältävät yhden keikan sekä musiikkivideoita.
Achtung Baby
Albumin levyttäminen
Työmoraali koki kolauksen levyttämisen alkuvaiheessa, sillä yhtyeen jäsenet riitelivät sävellettyjen kappaleiden laadusta ja albumin musiikillisesta suunnasta. The Edge oli kuunnellut paljon elektronista tanssimusiikkia ja industrial-yhtyeitä, ja halusi Bonon kanssa viedä U2:n musiikkia samanlaiseen suuntaan. Larry Mullen Jr. sen sijaan oli suuntautunut klassiseen rockiin, ja oli Adam Claytonin tavoin halukas tekemään U2:lle ominaiseen soundiin perustuvan levyn. Mullenin mielestä The Edgen kiinnostus elektroniseen musiikkiin ja rumpukoneiden käyttöön heikensi hänen merkitystään yhtyeelle. Erimielisyyksien seurauksena The Edge ja Bono alkoivat kirjoittaa kappalemateriaalia kahdestaan.
Vuoden 1991 helmikuussa albumin levyttämistä jatkettiin Dublinin esikaupungissa Dalkeyssa Elsinore-merenrantakartanossa, jota kutsuttiin lempinimellä Dog Town. Lanois uskoi, että albumin levyttäminen kartanoissa, taloissa ja linnoissa toisi oman mausteensa kappaleiden tunnelmaan. Yhtyeen työskentely oli vapautuneempaa ja tuottavampaa. Elsinoressa yhtye tuskaili myöhemmin b-puolena julkaistun ”Lady With the Spinning Head” -kappaleen kanssa, josta lopulta eroteltiin albumille kolme erillistä kappaletta: ”The Fly”, ”Ultraviolet (Light My Way)” ja ”Zoo Station”. ”The Flyn” säveltämisen aikana Bono kehitti itselleen samannimisen alter egon, joka sai innoituksensa hänen humoristisessa mielessä käyttämistään ylisuurista aurinkolaseista.
Musiikki
Bono on kuvannut albumin musiikillisen soundin olevan ääni, joka syntyy ”neljästä miehestä kaatamassa joosuanpuuta.” Tämä on viittaus musiikillisiin eroihin The Joshua Treen ja Achtung Babyn välillä. Esimerkki U2:n uuden tyylin omaksumisesta on jo albumin avausraita ”Zoo Stationin” säröinen intro. Sen tarkoituksena oli industrial-vaikutteisten rumpuosuuksien sekä säröisten ja päällekkäisten sähkökitara- ja lauluraitojen avulla saada kuuntelija luulemaan levyn olevan rikkinäinen, tai että kyseessä ei voinut olla uusi U2:n albumi.
Tunnustukset
Musiikkijournalistien ja kriitikoiden keskuudessa Achtung Baby on hyvin arvostettu albumi. Rolling Stone sijoitti albumin vuonna 2012 sijalle 63. 500 Greatest Albums of All Time -listallaan, ja vuonna 2013 Entertainment Weeklyn kaikkien aikojen parhaiden albumien listalla Achtung Babyn sijoitus oli 23. Spin nimesi sen kaikkein vaikutusvaltaisimmaksi albumiksi vuosilta 1985-2010
20-vuotisjuhlajulkaisu
31. lokakuuta 2011 Achtung Baby uudelleenjulkaistiin viidessä eri formaatissa. Tavallisen albumin julkaisemisen ohella julkaistiin myös remix-versioita ja B-puolia sisältänyt Deluxe Edition -painos, sekä neljän vinyylilevyn boksi. 10 levyn Super- ja Über Deluxe -versioissa oli remix-versioiden ja B-puolien ohella mukana vuoden 1993 albumi Zooropa ja varhaisia versioita Achtung Babyn kappaleista sekä neljä DVD-levyä, jotka sisälsivät dokumenttielokuvan From the Sky Down, konserttitaltioinnin Zoo TV: Live from Sydney, musiikkivideoita sekä lyhyempiä dokumenttipätkiä. Über Deluxe -painos sisälsi myös albumin vinyylipainoksen, viisi vinyylisingleä ja albumiin liittyviä muistoesineitä, kuten jäljitelmät Bonon ”The Fly” -aurinkolaseista. Uusintapainosten uutisoitiin alun perin sisältävän uudelleenmasteroidun version Achtung Babysta. The Edge kumosi väitteen myöhemmin ja kertoi, että kappaleiden äänenlaatua oli ”kiillotettu” mutta albumia ei varsinaisesti uudelleenmasteroitu, koska sitä ei katsottu tarpeelliseksi. Deluxe-painoksissa mukana ollut, alkuperäiseltä albumilta pois jätetty kappale ”Blow Your House Down” julkaistiin promootiosinglenä lokakuussa 2011 markkinoimaan uusintapainosten julkaisua.
Rakkauden korkea veisu (vuoden 1915 elokuva)
Juoni
Rauha palaa perheeseen, ja Georgi onnistuu maalamaan loppuun vaimonsa innoittaman Pyhän Cecilian. Miehen ihastellessa teostaan Jelena istuu pianon ääreen ja alkaa kuin unessa soittaa Jevgenin ”rakkauden korkean veisun” säveltä...
Irena Szewińska
Hän kuoli 29. kesäkuuta 2018 Varsovassa.
Tim Waterson
Waterson opettaa rumpujensoittoa, ja lisäksi hän soittaa eri kokoonpanoissa. Hän asuu Edmontonissa, Albertassa.
The Legend of Spyro: The Eternal Night
The Legend of Spyro: The Eternal Night on The Legend of Spyro -sarjan jatko-osa, joka julkaistiin vuonna. Peli julkaistiin Wiille, PlayStation 2:lle, Nintendo DS:lle ja Game Boy Advancelle.
Juoni
Laivalla Spyro joutuu taistelemaan erilaisia vihollisia vastaan. Kuitenkin ensimmäisen taistelun päätyttyä Spyro pyörtyy taas. Unessa Kronikoija herättää Spyron maavoimat ja kertoo hänelle Valkoisesta Saaresta (White Isle), jolle hänen tulisi seuraavaksi mennä. Tämän jälkeen Spyro herää, ja hänet viedään seuraavaan taisteluun. Monen taistelun jälkeen Spyro joutuu taistelemaan vielä yhden ottelun. Vastustajana on kuitenkin tällä kertaa Cynder. Cynder ehdottaa Spyrolle, että he hämäävät yhdessä merirosvoja ja pakenevat. Ennen kuin he ehtivät tehdä tämän, paikalle saapuu lentäviä Dreadwing-olioita, jotka sieppaavat Cynderin. Spyro pääsee pakenemaan merirosvoilta ja lähtee suunnistamaan kohti merirosvojen kapteenin hyttiä, jossa voisi mahdollisesti olla kartta Valkoiselle Saarelle. Spyro löytää kartan mutta ei ehdi katsoa sitä kauan, sillä kapteeni hyökkää hänen kimppuunsa. Spyron voitettua hän ja Sparx lähtevät kohti Valkoista Saarta.
Argentiinan futsalmaajoukkue
Argentiina on osallistunut kaikkiin kahdeksaan FIFA Futsal World Cup -turnaukseen ja on Brasilian ja Espanjan jälkeen kolmas joukkue joka on voittanut maailmanmestaruuden (2016). Argentiina on myös voittanut etelä-amerikan mestaruuden, Copa Américan kahdesti (2003 ja 2015). Argentiina on myös voittanut toisen futsalin kattojärjestön FIFUSA:n maailmanmestaruuden 1994.
MM-kisat
Argentina on osallistunut kaikkiin FIFA:n maailmanmestaruuskisoihin (8 kertaa).
L. A. Reid
Reid oli yksi X Factor USA -televisiosarjan tuomareista ensimmäisellä ja toisella kaudella vuosina 2011–2012.
Kakaki
Kakaki on 2–4 metriä pitkä puhallinsoitin, jota hausat käyttävät seremonioissaan. Se on alkeellinen kaksi- tai kolmeosainen trumpetti. Kakaki-nimitystä käytetään Tšadissa, Burkina Fasossa, Nigerissä ja Nigeriassa. Tšadissa ja Sudanissa se tunnetaan myös nimellä waza, Etiopiassa sen nimi on malakat.
Ndebelet
Britit tuhosivat Ndebele-kuningaskunnan ensimmäisessä matabelesodassa ja valtasivat sen pääkaupungin Bulawayon. Viimeinen kuningas Lobengula kuoli sairauteen sodan aikana. Ndebelet nousivat vielä brittejä vastaan toisessa matabelesodassa 1896.
Mads Andreas Jacobsen
Jacobsen oli Tórshavnin pormestari vuodesta 1933 aina kuolemaansa asti vuoteen 1944, valittuna Framburðsfelagiðin (myöh. Itsehallintopuolue) ehdokkaana. Hänet valittiin parlamenttiin Suðurstreymoyn ehdokkaana vuosiksi 1936–1940, ja hän kuului siihen Uuden itsehallintopuolueen ryhmään, joka oli oppositiossa Jóannes Paturssonia vastaan. Puolueen hajottua talvella 1939–1940 Itsehallintopuolueesta tuli Kansanpuolue. Jacobsen jäi itsehallintopuolueeseen, joka asetti oman listan Tórshavnin vaalissa 1940.
Nahkasuiden paluu
Nahkasuiden paluu on Kumikamelin vuonna 1989 julkaistu toinen albumi. Albumi jatkoi samalla musiikillisella linjalla kuin edeltäjänsä, mutta jotkin kappaleet olivat selkeästi menevämpiä ennustaen yhtyeen tulevaisuutta. Pikkusormen mittainen pirulaulu sai kohtalaisesti radiosoittoa. Albumin julkaisi ensi kertaa CD-levyllä vuonna 2005 tamperelainen pienlevy-yhtiö Jukeboss. Kappale Pyhän kyttyrän veljeskunta julkaistiin uudelleennauhoitettuna versiona vuonna 2008 ilmestyneellä kokoelmalevyllä Sulaa kultaa.
Ohio Sire Stakes
Ohio Performance Awards
Ohio Performance Award -palkinto myönnetään hevoselle, joka voittaa sarjassaan kaikki osakilpailut ja loppukilpailun. Se on myönnetty yhteensä 24 hevoselle, joista 11 ravuria ja 13 peitsaria. Peitsari Best of Ball sai sen perättäisinä vuosina 2008 ja 2009.
Grand Prix Manager 2
Pelaaminen
Pelissä on tarjolla sekä pitkä kampanja, jossa pelaaja manageroi Formula 1 -tallia ilman erikseen annettua päämäärää 10 kauden ajan (1996-2005 alkuperäisessä pelissä), että lyhyitä haasteita, joissa pelaajan piti suoriutua tietyistä päämääristä 1-3 kauden aikana, epäonnistumisen johtaessa pelin päättymiseen.
InMe
Tuotanto
InMe julkaisi vuonna 2002 ensimmäisen singlensä "Underdose", joka sijoittui Ison-Britannian singlelistalla sijalle 66. Tätä seurasivat "Firefly" ja "Crushed Like a Fruit", jotka sijoittuivat sijalle 25. Ensimmäisen levyn tuotti Colin Richardson ja se ilmestyi vuonna 1.1.2003 päätyen albumilistan sijalle 15.
Kalasatama
Kalasataman keskus ja tornitalot
pienoiskuva|[[Redi (kauppakeskus)|Redi ja Kalasataman keskuksen tornitalot kesällä 2021. Vasemmalta oikealle Lumo One, Majakka ja Loisto.]]
Verkkosaari
pienoiskuva|Näkymä [[Verkkosaari (Helsinki)|Verkkosaaresta kohti Kalasataman keskusta.]] Verkkosaari sijaitsee Kalasataman keskuksen pohjoispuolella. Aluetta on rakennettu asuinalueeksi jo vuodesta 2015 alkaen, ja arvioitu valmistusmisaika kokonaisuudelle on vuosi 2028.
Liikenne
Kalasataman keskus on merkittävä joukkoliikenteen vaihtopaikka. Aluetta palvelevat Kalasataman metroasema, runkolinjat 500 ja 510, linjat 16, 55, 56 ja 59. Hermannin rantatietä pitkin Kalasatamaan ohjataan seutulinja 738 Keravalta ja jatkossa yhä enemmän linjoja Itä-Vantaalta.
Hankkeet
Pohjois–eteläsuuntainen Kalasatama–Pasila-raitiotie on linjattu kulkemaan Kalasataman läpi. Raitiotie yhdistää Kalasataman metroaseman Pasilan rautatieasemaan noin kymmenen minuutin matka-ajalla. Kalasataman eteläpuolella Nihdissä raitiotien on tarkoitus muodostaa joukkoliikenteen solmukohta Kruunusillat-yhteyden kanssa.
Ilie Năstase
Tämän lisäksi Năstasella on kaksi Grand Slam -voittoa (US Openista 1972 ja Ranskan avoimista 1973). Năstase ja Jimmy Connors tunnettiin aikanaan hyvinä ystävinä, ja he pelasivatkin yhdessä erittäin paljon nelinpeliturnauksia.
Năstase tuli tunnetuksi myös oikuttelustaan ja riidoistaan tennistuomareiden kanssa.
Berberit
Arabivalloitus
Vuonna 1054 syntyi Almoravidien berberidynastia nykyisten Länsi-Saharan ja Etelä-Marokon alueelle. Vuoteen 1069 Almoravidit olivat valloittaneet koko Marokon ja vuonna 1086 he hyökkäsivät Espanjan eteläosiin, jonka pääosan he valloittivat vuoteen 1106 mennessä. 1147 syntyi toinen berberidynastia nimeltä Almohadit. Vuoteen 1150 mennessä he valloittivat Almoravidien alueet Espanja mukaan lukien. Almohadien suurvalta hajosi vuonna 1269. Almohadit ja Almoravidit tulivat tunnetuiksi maureina, joita ei tule sekoittaa nykypäivän maureihin.
Eurooppalaiset valtiot alistivat koko Pohjois-Afrikan vuoteen 1914 mennessä, mutta berberit tekivät vastarintaa Pohjois-Marokossa heimopäällikkö Abd el-Krimin johdolla vuosina 1920–1926 käydyssä Rifin sodassa. Samaan aikaan itsenäistyi lyhytaikaiseksi jäänyt Rifin tasavalta, jonka päämiehenä el-Krim toimi. Pohjois-Afrikka vapautui siirtomaavallasta 1960-luvulla.
Leo-Pekka Tähti
Tähden nimissä on pyörätuolikelauksen T54-luokan 100 metrin maailmanennätys. Vuonna 2006 hän kelasi ajan 13,88 ja 15. syyskuuta 2008 Pekingin paralympialaisten alkuerissä hän paransi ennätyksen aikaan 13,76. Aiemmin toukokuussa hän teki ajan 13,59, mutta sitä ei ole vahvistettu maailmanennätykseksi. Lontoon paralympialaisten alkuerissä Tähti teki uuden maailmanennätyksen ajalla 13,63.
Krajinan kapina
Alkava Serbian ja Kroatian konflikti
Kroatia alkoi tukea Jugoslaviasta eroon pyrkivää Sloveniaa vasta joulukuussa 1989, jolloin sloveenit käännyttivät maahansa pyrkivät Milosevicin sinne junailemat serbimielenosoittajat pois. Joulukuussa 1989 Kroatian puoluejohtajaksi nousi kroaatti Ivica Racan aiemman serbin tilalle.
Jugoslavia oli vuonna 1990 lähellä hajoamista, kun eri kansojen nationalistit ajoivat omaa ja kansojensa etuja. Kommunistipuolue pirstoutui eri kansojen kommunistipuolueiksi. Kroatian serbit perustivat Jovan Raškovićin johdolla SDS-puolueen helmikuussa 1990. SDS-puolueen mielestä osatasavaltojen rajat eivät menneet serbien halujen mukaan.
Kroatian serbikansallismielisten nousu
Serbialaisen sanomalehden "Večernje Novosti"_:n mukaan kaksi miljoonaa serbiä oli valmiina lähtemään taistelemaan Kroatiaan puolustamaan paikallisia serbejä. Sen mukaan kaksi tuhatta naista ja lasta oli evakuoitu Kninistä.
Egschiglen
Nimi Egschiglen tarkoittaa mongolin kielellä "sopusointua" tai "kaunista melodiaa".
Christian Matras
Teokset
Tärkeää fäärin kielihistorian kannalta ovat hänen julkaisemansa Jens Christian Svabon ja Johan Henrik Schrøterin varhaiset teokset. Ne olivat ensimmäiset, jotka ylipäänsä kirjoitettiin fäärin kielellä, ja he joutuivat kehittämään fäärin kielen ortografian. Ortografia oli paljon foneettisempi kuin Venceslaus Ulricus Hammershaimbin myöhemmin laatima.
Isopropyyliasetaatti
Isopropyyliasetaatti on normaaliolosuhteissa olomuodoltaan väritön neste, jolla on tunnusomainen haju. Sen moolimassa on 102,1 g/mol, sulamispiste − 73 °C, kiehumispiste 89 °C, suhteellinen tiheys 0,88 g/cm3 (vesi = 1,0 g/cm3), liukoisuus veteen 4,3 g/100 ml 27 °C:n lämpötilassa, leimahduspiste 2 °C c.c., itsesyttymislämpötila 460 °C ja CAS-numero 108-21-4.
Granuloma inguinale
thumb|Granuloma inguinale -kyhmyjä peniksessä. Granuloma inguinale (myös viides sukupuolitauti tai donovanosis) on seksiteitse tarttuva tauti, jonka aiheuttaa gramnegatiivinen bakteeri Klebsiella granulomatis. Suomessa taudista käytetty nimitys "viides sukupuolitauti" on peräisin ajalta, jolloin sukupuolitautilain mukaan neljä sukupuolitautia olivat kuppa, tippuri, lokeronivusajos sekä pehmeä sankkeri. Granuloma inguinale on harvinainen sukupuolitauti Suomessa.
Diagnosointi
Tauti diagnosoidaan murskaamalla pieni pala kyhmyn kudosta ja tekemällä erikoisvärjäys murskattuun kudokseen. Taudin toteamisessa on myös tärkeää varmistaa, onko henkilö ollut seksuaalisessa kanssakäymisessä Kaakkois-Aasiassa, Papua-Uudessa-Guineassa, KwaZulu-Natalissa Etelä-Afrikassa, Intiassa, Brasiliassa, Karibialla tai Australian aboriginaalien kanssa. Taudin diagnosointi voi olla vaikeaa, koska samantyyppisiä oireita on syfiliksessä, lymphogranuloma venereumissa, pehmeässä sankkerissa ja eräissä mykobakteerien aiheuttamissa tulehduksissa.
Radioaallot
Sähkömagneettinen säteily yleisesti
Sähkömagneettisen säteilyn yksittäisen kvantin eli fotonin energia on suoraan verrannollinen säteilyn taajuuteen ja kääntäen verrannollinen aallonpituuteen. Kuiva ilma on radioaalloille käytännössä tyhjiöön verrattava väliaine. Tyhjiössä sähkömagneettisen kentän energia jakautuu tasan magneetti- ja sähkökentän kesken. Se mikä ei ole vakio, on säteilyn intensiteetti, eli pinta-alayksikölle osuvan säteilynergian määrä aikayksikössä. Intensiteetti määritellään yleensä watteina yhden neliömetrin alalle.
Radioaaltojen historiaa
Pitkiä ja matalataajuisia 30–300 kilohertsin radioaaltoja käytettiin 1920- ja 1930-lukujen varhaisissa yleisradiolähetyksissä. Yleisradion radiolähetykset alkoivat vuonna 1926 ja TV-lähetykset vuonna 1955. Nykyisin yleisradiotoiminnassa käytetään yleisesti 87–108 megahertsin taajuisia radioaaltoja (Suomessa ja Länsi-Euroopassa 87,5–108 MHz ).
Radioaaltojen eteneminen
Kaikki radioaallot eivät etene samalla tavalla. Eritaajuisilla radioaalloilla on erilaiset etenemisominaisuudet maan ilmakehässä: pitkät aallot (, LW, 148,5–283,5 kHz) voivat hajaantua esteiden, kuten vuorten, ympäri ja seurata maan muotoa (maa-aallot). Keskipitkät aallot (, MW, 526,5–1 606,5 kHz) voivat heijastua ionosfääristä ja palata maahan horisontin ulkopuolelle (taivasallot), jopa toiselle puolelle maapalloa, kun taas lyhyet aallot (, SW, 2 300–26 100 kHz) taipuvat tai hajautuvat hyvin vähän ja kulkevat suoraviivaisesti, joten niiden etenemisetäisyydet rajoittuvat horisonttiin.
Suomen Pankin talo (Tampere)
Suomen Pankin talon rakennustyömaa on yhtenä tapahtumapaikkana Hannu Salaman romaanin Siinä näkijä missä tekijä jatkosodan aikaan sijoittuvissa kuvauksissa. Hannu Salaman isä, sähköasentaja Sulo ”Santtu” Salama, oli ollut vuonna 1942 mukana rakennustöissä, ja Tampereen sosialidemokraattisen nuorisoseuran vastarintaryhmässä mukana ollut Sakari Selin (romaanin Reino Tammelund) kuului hänen työporukkaansa.
Nihil Interit
Alueellinen toiminta
Nihil Interit toimii aktiivisesti pääkaupunkiseudun ohella myös alueellisesti.
Japanin bobtail
Luonteenpiirteet ja muut ominaisuudet
Japanin bobtail on melko hiljainen ja rauhallinen lemmikki, paitsi kiimassa oleva narttu. Se antaa hyvin japanilaisen kuvan itsestään joidenkin eleidensä perusteella. Sen takajalat ovat hieman etujalkoja korkeammat, mikä antaa sille hiukan jänismäisen ulkonäön. Kooltaan se on keskikokoinen tai pieni kissa ja painaa 2,5–4 kg. Luonteeltaan se soveltuu perheille kissaksi hyvin. Sitä voi kasvattaa eri rotuisten kissojen seurassa ja se sopeutuu paremmin, jos sillä on seuranaan toinen samanrotuinen kissa.
Sen turkki on lyhyt eikä sillä ole juurikaan aluskarvaa. Yhdysvalloissa kasvatetaan myös pitkäkarvaisia bobtaileja.
Lyyra (tähdistö)
Tähtiä
α Lyrae eli Vega on Lyyran tähdistön kirkkain ja pohjoisen tähtitaivaan toiseksi kirkkain tähti. Se loistaa taivaalla 0,03 magnitudin kirkkaudella ja on 25,3 valovuoden päässä Maasta. Noin vuonna 14 000 Vega ottaa Pohjantähden paikan taivaan napana, kun prekessio siirtää Maan pyörimisakselin projisoinnin taivaalla Vegan kohdalle. Vega pyörii nopeasti (pyörimisaika noin 12 tuntia) ja sen läpimitta ekvaattorilla onkin 20 prosenttia suurempi kuin navoilla. Vegan ympärillä havaittiin 1980-luvulla IRAS-satelliitin avulla ainekiekko.
Don Black
thumb|Don Black Oscar-gaalassa vuonna 2010. Don Black, oik. Donald Blackstone (s. 21. kesäkuuta 1938 Lontoo), on englantilainen sanoittaja ja teatterikäsikirjoittaja. Hänet tunnetaan muun muassa James Bond -tunnuskappaleiden sanoittamisesta sekä hänen työstään brittiläisen säveltäjä Andrew Lloyd Webberin kanssa.
King Oliver
Elämä
Oliverin ura kuitenkin kärsi pahasti tämän jatkuvista hammas- ja ienongelmista, eikä yhtye pystynyt säilyttämään suosiotaan 1930-luvun alkuun tultaessa. Viimeiset elinvuotensa Oliver työskenteli biljardisalin talonmiehenä Savannahissa ja myi kadulla vihanneksia. Hän kuoli valtimokovettumatautiin huhtikuussa 1938, 52 vuoden ikäisenä, pystymättä varattomana maksamaan tarvittavaa hoitoa.
James Bland
Elämä ja ura
Vuodesta 1880 eteenpäin Bland esiintyi ryhmässä, jonka nimi oli aluksi Haverly’s Genuine Colored Minstrels ja myöhemmin Haverly’s European Minstrels. He esiintyivät Euroopassa ja saivat siellä paremman vastaanoton kuin Yhdysvalloissa. Lontoossa he esiintyivät muun muassa kuningatar Viktorialle. Bland kirjoitti Euroopassa lukuisia kappaleita ja alkoi esiintyä ilman minstrel-esityksille tyypillistä blackface-maskeerausta. Taloudellisesti Bland menestyi hyvin Euroopassa esiintymisellä, ansaiten 10 000 dollaria vuodessa, mutta huolimattoman rahankäytön vuoksi hän joutui 1890-luvun alussa palaamaan Yhdysvaltoihin varattomana.